### Resumé

En privat bygherre har anmodet om en lokalplan, der skal muliggøre et nyt boligområde nord for Engumvej i Tom Henriksen. Her kan etableres parcelhuse og rækkehuse samt et fælles friareal på ca. 8,8 ha.

Planforslagene var i offentlig høring i perioden 30. juni - 25. august 2025 i denne periode er der kommet 5 indsigelser. Indsigelserne har ikke givet anledning til at anbefale ændringer i lokalplanen og tillægget.

Der er udført en teknisk rettelse til lokalplanen, der skal muliggøre etablering af den legeplads, der er vist på lokalplanens kortbilag, uden landzonetilladelse.

### Sagsfremstilling

![Kort over lokalplanområdet vist på luftfoto.](data:image/jpeg;base64...)

*Figur 1: Kort over lokalplanområdet*

**Planens historik**

Teknisk Udvalg besluttede på mødet 4. oktober 2022, pkt. nr. 222, at igangsætte udarbejdelse af lokalplan nr. 1359 og tillæg nr. 15 til [adresse] 2021-2033. Bebyggelsesplanen for det projekt, der blev igangsat, blev revideret efter nærmere undersøgelser af støj og lugt.

Teknisk Udvalg besluttede på mødet den 13. august 2024, pkt. nr. 155, at igangsætte udarbejdelse af lokalplan nr. 1359 og tillæg nr. 15.

Byrådet besluttede på mødet 25. juni 2025, pkt. nr. 129 at sende lokalplanen og tillæg nr. 9 til [adresse] nr. 2025-2037 i offentlig høring.

Lokalplanen og tillægget har været i offentlig høring fra 30. juni 2025 til 25. august 2025.

**Indsigelser/bemærkninger og ændringer af lokalplanen og tillægget**

I høringsperioden er der indkommet 5 indsigelser/høringssvar.

Indsigelserne/bemærkningerne omhandler planlægning for ældreområdet, lysgener fra udkørsel til [adresse], fælles friareal, stiadgang, oplysning om en vandledning samt indsigelse mod at kommuneplanramme 7.B.4 tages ud af kommuneplanen. Indsigelserne giver ikke anledning til ændringer i lokalplanen. Der arrangeres et møde med den nabo, der forudser at blive generet af lys fra biler ved lokalplanens udkørsel til [adresse], bygherre samt Vejle Kommune.

Bygherre har oplyst at legepladsen indtegnet på kortbilag 3 og 4 opføres sammen med rækkehusene. Derfor er lokalplanens bonusvirkning udvidet til også at omfatte legepladsen, således, der ikke efterfølgende skal gives en landzonetilladelse.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

**Overtagelsespligt/Frafaldserklæring**

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: miljø, sociokulturel og funktionel kvalitet, teknik, proces og økonomi.

Bebyggelsesplanen er udarbejdet med hensyn til vandhåndteringsplanen og herunder håndtering af overfladevand. Der etableres plads til regnvandsbassiner inden regnvandsudledning løber ud i Engum bæk, der afgrænser lokalplanområdet mod nord. Eksisterende landbrugsarealer (inden for lokalplanområdet) syd for Engum bæk ændres til fælles friareal uden intensiv dyrkning. Dette areal vil fungere som en grøn bufferzone. Bebyggelsesplanen er tilpasset nærheden til Engum Bæk. Med udbygningen skabes en tydelig afgrænsning mellem by og land.

Der er ønske om at benytte mursten til facader og betontagsten til tagene. Begge materialer har en lang holdbarhed. I forbindelse med sammensætningen af boligtyper i lokalplanområdet er der arbejdet med en blanding af åben-lav og tæt-lav boliger.

I Tom Henriksen er der kort afstand (cykelafstand) til hverdagsfaciliteter som skole, sport og børnepasning, der ligger i [adresse]. Tom Henriksen ligger knap 10 km fra Vejle bymidte. Der er mulighed for at benytte bus, bil eller cykel. Med den øgede tendens til at benytte elcykel, kommer flere destinationer inden for rækkevidde, selv på cykel.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 7. oktober 2025, punkt 159:

**at** udvalget anbefaler over for Byrådet, at lokalplan nr. 1359 og tillæg nr. 9 til [adresse] 2025-2037 vedtages endeligt med de af forvaltningen indstillede ændringer, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

#### Beslutning fra Teknisk Udvalg, den 7. oktober 2025, punkt 159:

Anbefalet.

Henry Brandt var fraværende.

#### Beslutning fra Økonomiudvalget, den 20. oktober 2025, punkt 249:

Anbefales.

### Beslutning

Godkendt.

Fraværende: Dorthe Andersen, i stedet mødte Julie Andersen.